9. ΒΑΣΙΛΙΚΟΝ ΔΙΑΤΑΓΜΑ της 29 Ιουλ./2 Αυγ. 1947 Περί ρυθμίσεως του τρόπου της χρηματοδοτήσεως της σποροπαραγωγής παρά του Κ.Τ.Γ.Κ. και Δασών. Έχοντες υπ’ όψει τας διατάξεις α)του Α.Ν. 825/1937 «περί οργανώσεως σποροπαραγωγής μικρών σιτηρών, κτηνοτροφικών φυτών και οσπρίων» και του Ν.Δ. 1348/1942 «περί συμπληρώσεως και τροποποιήσεως του υπ’ αριθ. 825/37 Α. Νόμου κλπ.», β)του Ν.Δ. υπ’ αριθ. 255 της 17 Απρ. 1947 «περί κυρώσεως και τροποποιήσεως του από 11 Μαΐου Ν.Δ/τος 1946 περί αγοράς των πλεονασμάτων της συγκομιδής σιτηρών του 1946 δια τον επισιτισμόν της Χώρας και περί προστασίας της σιτοκαλλιεργείας και άλλων Γεωργικών προϊόντων» και  Σελ.810 148-132 γ)τας διατάξεις του από 28/29 Δεκ. 1945 Β.Δ/τος «περί Διοικήσεως Διαχειρίσεως και Λειτουργίας του Κεντρικού Ταμείου Γεωργίας Κτηνοτροφίας και Δασών» και την υπ’ αριθ. 354/47 γνωμοδότησιν του Συμβουλίου της Επικρατείας προτάσει του Ημετέρου επί της Γεωργίας Υπουργού απεφασίσαμεν και διατάσσομεν: Άρθρ.1.-Το Κεντρικόν Ταμείον Γεωργίας Κτηνοτροφίας και Δασών (Κ.Τ.Γ.Κ. και Δασών) αντιμετωπίζει τας απαιτουμένας δαπάνας δια την χρηματοδότησιν της σποροπαραγωγής δια της χρησιμοποιήσεως των εξής πόρων. α)Των τυχόν πλεονασμάτων εκ της Διαχειρίσεως των προηγουμένων χρήσεων της Κεντρικής Επιτροπής Σποροπαραγωγής (Κ.Ε.Σ.). β)Των συναπτομένων Δανείων τη εγγυήσει του Δημοσίου μετά της Τραπέζης της Ελλάδος ή της Αγροτικής Τραπέζης της Ελλάδος. γ)Παντός ετέρου πόρου όστις ήθελεν τυχόν ειδικώς νομοθετηθή ή διατεθή προς τον σκοπόν τούτον. Άρθρ.2.-1.Εντός των τασσομένων ορίων υπό της κειμένης νομοθεσίας δια την κατάρτισιν του προυπολογισμού του Κ.Τ.Γ.Κ. και Δασών η Κ.Ε.Σ. δι’ αποφάσεώς της καθορίζει το απαιτηθησόμενον δια την χρηματοδότησιν ποσόν το αντιστοιχούν εις το οικείον οικονομικόν έτος. Η σχετική απόφασις εγκρινομένη υπό του Υπουργού της Γεωργίας διαβιβάζεται μερίμνη της αρμοδίας Υπηρεσίας προς το Κ.Τ.Γ.Κ. και Δασών δια την περαιτέρω ενέργειαν. 2.Κατά τον αυτόν τρόπον διαρκούσης της εκτελέσεως του προϋπολογισμού δύνανται παρισταμένης ανάγκης να λαμβάνωνται αποφάσεις της Κ.Ε.Σ. δια την επαύξησιν του αρχικώς ορισθέντος ποσού χρηματοδοτήσεως. 3.Το Κ.Τ.Γ.Κ. και Δασών θα μεριμνήση δια την χρεωπίστωσιν του παρά τη Τραπέζη της Ελλάδος υφισταμένου λογαριασμού του και μεταφοράν των τυχόν πλεονασμάτων ή ανοιγμάτων των προηγουμένων χρήσεων από της 11 Νοεμ. 1944. Εφόσον τα συγκεντρωθησόμενα ποσά δεν θα επαρκούν δια την χρηματοδότησιν το Κ.Τ.Γ.Κ. και Δασών διενεργεί τα νόμιμα προς σύναψιν συμβάσεων δανεισμού κατά τα εν τω άρθρ. 22 παρ. 1 εδάφ. 2 του υπ’ αριθ. 255/1947 Ν.Δ/τος οριζόμενα. 16.Λ.β.9 Έλεγχος Σποροπαραγωγής 4.Η Διοίκησις του Ταμείου μεριμνά ωσαύτως δια την αναγραφήν και έγκρισιν των απαιτουμένων κονδυλίων εσόδων και εξόδων εις τον ετήσιον προϋπολογισμόν του Ταμείου και εις ίδιον παράρτημα αυτού υπό τον τίτλον «Χρηματοδοτήσεις Σποροπαραγωγής». Άρθρ.3.-1.Άμα τη εγκρίσει του προϋπολογισμού το Κ.Τ.Γ.Κ. και Δασών συνάπτει την οικείαν μετά της Αγροτικής Τραπέζης σύμβασιν Διαχειρίσεως της χρηματοδοτήσεως δια την συγκέντρωσιν και διάθεσιν των σπόρων του αντιστοίχου καλλιεργητικού έτους, θέτει δε εις την διάθεσιν αυτής τα προβλεπόμενα εν τω προϋπολογισμώ εσόδων κονδύλια. 2.Το Κ.Τ.Γ.Κ. και Δασών συνάπτει ομοίως και τας αναγκαιούσας συμβάσεις δια την διαχείρισιν των σπόρων και υλικών μετά των υπό της κειμένης Νομοθεσίας οριζομένων διαχειριστικών Οργάνων, καθιστάμενον αρμόδιον όπως διευθετή τυχόν υφισταμένας εκκρεμότητας εκ της διαχειρίσεως παρελθουσών χρήσεων. Το Κ.Τ.Γ.Κ. και Δασών εν τη περιπτώσει ταύτη δύναται να συνάπτη και τας αναγκαιούσας συμβάσεις. 3.Η Αγροτική Τράπεζα Ελλάδος διαχειριζομένη συμφώνως προς τας υφισταμένας διατάξεις και κανονισμούς της Κ.Ε.Σ. τας εν λόγω πιστώσεις καταβάλλει τας απαιτουμένας δαπάνας δια την σποροπαραγωγήν εν γένει και μεριμνά δια την έγκαιρον συγκέντρωσιν των εισπράξεων των Υποκαταστημάτων της και την κατάθεσιν αυτών εις πίστωσιν του παρά τη Τραπέζη της Ελλάδος ειδικού λογαριασμού του Κ.Τ.Γ.Κ. και Δασών ανακοινούσα ταυτοχρόνως την κατάθεσιν παντός εσόδου προς την κατά το άρθρ. 18 του υπ’ αριθ. Ν.Δ. 255/1947 αρμοδίαν Υπηρεσίαν. 4.Αι ανάδοχοι της διαχειρίσεως των σπόρων και υλικών Οργανώσεις υποχρεούνται όπως κατά την διαχείρισιν λαμβάνουσιν τα απαιτούμενα μέτρα ίνα καθίσταται εφικτή πάντοτε η αντιπαραβολή των λογαριασμών αξίας προς τους λογαριασμούς είδους συμμορφούμεναι προς τας υποδείξεις του Υπουργείου και αναλαμβάνουσαι ρητάς εν ταις σχετικαίς συμβάσεσιν υποχρεώσεις. Προς επίτευξιν των ανωτέρω η Α.Τ.Ε. και αι ανάδοχοι των διαχειρίσεων είδους Οργανώσεις υποχρεούνται όπως ανακοινώσι αμοιβαίως τα ζητούμενα σχετικά στοιχεία. Άρθρ.4.-Η εξυπηρέτησις των κατά το άρθρ. 2 του παρόντος, συναπτομένων δανείων διενεργείται εκ των προκυπτόντων εσόδων των διαθέσεως σπόρων και των λοιπών νομοθετημένων πόρων, το δε δημιουργούμενον τυχόν άνοιγμα μετά την οριστικήν εκκαθάρισιν των λογαριασμών εκάστης χρήσεως καλύπτεται παρά του Ελληνικού Δημοσίου. Άρθρ.5.-Πλην των δαπανών μισθοδοσίας του προσωπικού άπασαι αι υπόλοιποι δαπάναι του κατά το Ν.Δ. 255/47 του Γραφείου Ελέγχου και παρακολουθήσεως δαπανών σποροπαραγωγής και την λειτουργίαν αυτού συμπεριλαμβανομένων και των δαπανών της αμοιβής εργασίας καθ’ υπέρβασιν των κεκανονισμένων ωρών εργασίας τόσον του προσωπικού αυτού όσον και του παρά τω τμήματι Φυτών Μεγάλης Καλλιεργείας και των με την σποροπαραγωγήν ασχολουμένων Ιδρυμάτων Ερεύνης και των Κέντρων Σποροπαραγωγής προσωπικού βαρύνουσι τας πιστώσεις της σποροπαραγωγής, καταβάλλονται δε συμφώνως προς τους ισχύοντας κανονισμούς διαχειρίσεως εις βάρος των εν λόγω πιστώσεων. Άρθρ.6.-Προς αντιμετώπισιν της εκ της εφαρμογής των διατάξεων του Ν.Δ. 255/1947 και του παρόντος δημιουργουμένης δια το Κ.Τ.Γ.Κ. και Δασών επί πλέον εργασίας επιτρέπεται η χρησιμοποίησις εκ του προσωπικού αυτού ουχί πλειόνων των τριών υπαλλήλων δια πρόσθετον εργασίαν, της αντιστοίχου δαπάνης καθοριζομένης κατά τα εν άρθρ. 17 παρ. 10 του από 28/29 Δεκ. 1947 «περί Διοικήσεως διαχειρίσεως και λειτουργίας του Κ.Τ.Γ.Κ. και Δασών» Δ/τος οριζόμενα. Η δαπάνη αύτη βαρύνει τας πιστώσεις σποροπαραγωγής και καταβάλλεται συμφώνως προς τους ισχύοντας κανονισμούς διαχειρίσεως αυτής. Άρθρ.7.-Το Γραφείον Ελέγχου και Παρακολουθήσεως Δαπανών της Σποροπαραγωγής μετά την λήξιν εκάστου οικονομικού έτους μεριμνά δια την συγκέντρωσιν και τον έλεγχον των δικαιολογητικών εσόδων και δαπανών της σποροσυγκεντρώσεως καταρτίζον τον απολογισμόν και ισολογισμόν της διαχειρίσεως της σποροπαραγωγής, όστις αποτελεί ίδιον παράρτημα του απολογισμού και ισολογισμού του Κεντρικού Ταμείου τακτοποιούμενον ανεξαρτήτως του κυρίου σώματος του απολογισμού και ισολογισμού του Κ.Τ.Γ.Κ. και Δασών κατά τας κειμένας διατάξεις περί διαχειρίσεως της Κ.Ε.Σ. Ο ισολογισμός και απολογισμός υποβάλλεται προς έγκρισιν τόσον προς την Κ.Ε.Σ. όσον και προς το Διοικητικόν Συμβούλιον του Κ.Τ.Γ.Κ. και Δασών. Άρθρ.8.-Οι εν τω παρόντι τασσόμενοι χρονικοί περιορισμοί δεν τηρούνται κατά την πρώτην εφαρμογήν αυτού.  (Αντί για τη σελ. 811(α)  Σελ.811(β) Τεύχος Ι-81 Σελ. 137 Έλεγχος Σποροπαραγωγής 16.Λ.β.9 